Omkring 400 mennesker mødte op i Thorup-Klim Hallen for at følge landsholdskæmperne. - Det er en stor dag for os, som betyder meget for vores klub. At vi kan få sådan et arrangement til byen gør jo, at de unge, der sidder og kigger, får en interesse i det, fortæller formanden for BK Orion, Mogens Breum. Efter halvanden måneds forberedelse med hjælp fra 35 frivillige skulle klubben lørdag aften vise, at den er i stand til at håndtere så stort et arrangement.  Mogens Breum er ikke i tvivl om, at en succes vil bringe området på landkortet i flere henseender. - Det løfter ikke bare interessen for vores boksesport, men også byen lokalt, når vi står sammen om sådan et projekt, siger Mogens Breum.

Opsummering:
Lørdag blev en historisk dag for bokseklubben BK Orion fra Fjerritslev. For første gang nogensinde var klubben vært for en landskamp i boksning, da Danmark tog imod Holland.